CELEX: 32018R0188
Language: et
Date: 2017-11-21 00:00:00
Title: Komisjoni delegeeritud määrus (EL) 2018/188, 21. november 2017, millega muudetakse delegeeritud määrust (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes

9.2.2018   
            
            
               ET
            
            
               Euroopa Liidu Teataja
            
            
               L 36/1
            
         KOMISJONI DELEGEERITUD MÄÄRUS (EL) 2018/188,
   21. november 2017,
   millega muudetakse delegeeritud määrust (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on kaotada järk-järgult tagasiheide kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mida on võimalik üks kord uuendada ja mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Komisjoni delegeeritud määrusega (EL) nr 1394/2014 (2) kehtestati tagasiheitekava seoses teatavate pelaagiliste liikide püügiga edelapiirkonna vetes, et lihtsustada teatavate paindlikkusmehhanismide abil lossimiskohustuse rakendamist.
            
         
               (4)
            
            
               Artikli 15 lõike 5 punkti c alapunkti ii kohaselt nähti kõnealuse tagasiheitekavaga muu hulgas ette teatavad erandid kõikide liikide lossimiskohustusest seoses suurte kuludega soovimatu saagi käsitlemiseks selliste püügivahendite korral, kus soovimatu saak ühe püügivahendi kohta ei ületa mitmeaastases kavas kehtestatavat teatavat protsenti kõnealuse püügivahendi aastasest kogusaagist (edaspidi „vähese tähtsusega erandid“).
            
         
               (5)
            
            
               Delegeeritud määruse (EL) nr 1394/2014 artikli 5 kohaselt kaotab tagasiheitekava kehtivuse 31. detsembril 2017.
            
         
               (6)
            
            
               Belgial, Prantsusmaal, Madalmaadel, Portugalil ja Hispaanial on otsene huvi kalavarude majandamiseks edelapiirkonna vetes. Pärast konsulteerimist edelapiirkonna vete nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 2. juunil 2017 komisjonile ühise soovituse.
            
         
               (7)
            
            
               Ühises soovituses tehti ettepanek pikendada tagasiheitekavas sätestatud vähese tähtsusega erandite kestust järgmistel läbivaadatud tagasiheitetasemetel:
               
                           —
                        
                        
                           2018. aastal kuni 6 % ning 2019. ja 2020. aastal 5 % põhjaputassuu aastasest kogusaagist tööndusliku pelaagilise traalpüügi puhul ICESi VIII rajoonis;
                        
                     
                           —
                        
                        
                           2018. aastal kuni 6 % ning 2019. ja 2020. aastal 5 % pikkuim-tuuni aastasest kogusaagist suuremahulise pelaagilise püügi puhul, mille sihtliik on ICESi VIII rajoonis pikkuim-tuun ja mille jaoks kasutatakse paarispüügi pelaagilist traali;
                        
                     
                           —
                        
                        
                           2018., 2019. ja 2020. aastal kuni 4 % anšoovise, makrelli ja hariliku stauriidi aastasest kogusaagist pelaagilise traalpüügi puhul ICESi VIII rajoonis;
                        
                     
                           —
                        
                        
                           2018., 2019. ja 2020. aastal kuni 4 % stauriidide ja makrelli aastasest kogusaagist ning 2018., 2019. ja 2020. aastal 1 % anšoovise aastasest kogusaagist seinnoodaga püügi puhul ICESi VIII, IX ja X rajoonis ning CECAFi rajoonides 34.1.1, 34.1.2, 34.2.0.
                        
                     
         
               (8)
            
            
               Selleks et põhjendada soovitatud vähese tähtsusega erandeid, esitasid liikmesriigid tõendid, mis hõlmasid ebaproportsionaalselt suuri kulusid asjaomaste kalavarude soovimatu saagi käitlemisel. Kalanduse teadus-, tehnika- ja majanduskomitee (STECF) ekspertide töörühm vaatas kõnealuse tõendusmaterjali läbi ja leidis, et ühistes soovitustes on vähese tähtsusega erandi toetuseks esitatud soovimatu saagi käitlemise ebaproportsionaalselt suurte kulude kohta põhjendatud argumendid, mida mõnel juhul toetab ka kulude kvalitatiivne hinnang. Eespool öeldut arvesse võttes ja esitatuist erinevate teaduslike andmete puudumisel on asjakohane pikendada vähese tähtsusega erandi kestust vastavalt ühises soovituses kavandatud protsendimääradele, järgides tasemeid, mis ei ületa määruse (EL) nr 1380/2013 artikli 15 lõike 1 kohaselt lubatud tasemeid.
            
         
               (9)
            
            
               Delegeeritud määruse (EL) nr 1394/2014 artiklites 2 ja 4 on vastavalt sätestatud ellujäämuse erand anšoovise, stauriidide ja makrelli väikesemahulise seinnoodapüügi suhtes ning kalavarude kaitseks kehtestatud alammõõt anšoovise puhul. STECF andis kõnealustele meetmetele positiivse hinnangu 2014. aastal. Komisjon leiab, et tõendid, millel kõnealune hinnang põhines, kehtivad järgmised kolm aastat. Seepärast on asjakohane pikendada kõnealuste meetmete kohaldamist 2020. aastani.
            
         
               (10)
            
            
               Seepärast tuleks delegeeritud määrust (EL) nr 1394/2014 vastavalt muuta.
            
         
               (11)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Kuna komisjoni delegeeritud määrusega (EL) nr 1394/2014 kehtestatud tagasiheitekava lõpeb 31. detsembril 2017, tuleks käesolevat määrust kohaldada alates 1. jaanuarist 2018,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) nr 1394/2014 muudetakse järgmiselt.
   
               1)
            
            
               Artikkel 3 asendatakse järgmisega:
               „Artikkel 3
               Vähese tähtsusega erandid
               Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
               
                           a)
                        
                        
                           2018. aastal kuni 6 % ning 2019. ja 2020. aastal kuni 5 % põhjaputassuu aastasest kogusaagist tööndusliku pelaagilise traalpüügi puhul, mille sihtliik on ICESi VIII rajoonis põhjaputassuu ja mille jaoks kasutatakse pelaagilist traali ning mis töödeldakse laevapardal surimiks;
                        
                     
                           b)
                        
                        
                           2018. aastal kuni 6 % ning 2019. ja 2020. aastal kuni 5 % pikkuim-tuuni aastasest kogusaagist suuremahulise pelaagilise püügi puhul, mille sihtliik on ICESi VIII rajoonis pikkuim-tuun ja mille jaoks kasutatakse paarispüügi pelaagilist traali;
                        
                     
                           c)
                        
                        
                           2018., 2019. ja 2020. aastal kuni 4 % anšoovise, makrelli ja hariliku stauriidi aastasest kogusaagist pelaagilise traalpüügi puhul, mille sihtliigid on ICESi VIII rajoonis anšoovis, makrell ja stauriidid ning mille jaoks kasutatakse pelaagilist traali;
                        
                     
                           d)
                        
                        
                           2018., 2019. ja 2020. aastal kuni 4 % stauriidide ja makrelli aastasest kogusaagist ning 2018., 2019. ja 2020. aastal 1 % anšoovise aastasest kogusaagist seinnoodaga püügi puhul, mille sihtliigid on ICESi VIII, IX ja X rajoonis ning CECAFi rajoonides 34.1.1, 34.1.2, 34.2.0 stauriidid, makrell ja anšoovis.“
                        
                     
         
               2)
            
            
               Artikli 5 teine lõik asendatakse järgmisega:
               „Seda kohaldatakse 1. jaanuarist 2015 kuni 31. detsembrini 2020.“
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. november 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni 20. oktoobri 2014. aasta delegeeritud määrus (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes (ELT L 370, 30.12.2014, lk 31).